Angela Merkel vrea restricţii mai dure pe timp de noapte. Proiectul de lege a fost înaintat Parlamentului german.
Guvernul Germaniei a înaintat Parlamentului un proiect de lege care propune noi restricții. Propunerea se aplică doar landurilor cu incidență crescută a cazurilor. Merkel: "Germania rămâne ferm în strânsoarea celui de-al treilea val“.
Merkel vrea restricții mai dure pe timp de noapte, însă doar în landurile cu număr mare de infectări.Decizia vine după ce germanii și-au exprimat frustrarea față de lipsa de coerență a aplicării noilor reguli, chiar și în regiunile cu rată de infectare mai mică. Ca să convingă populația, Merkel a adus în discuție efortul medicilor în lupta cu pandemia."Nu putem lăsa medicii și asistentele, care de peste un an au dat tot ce au putut pentru a lupta cu primul, al doilea și acum al treilea val, singuri cu această sarcină foarte dificilă. Nu îi putem abandona", a declarat Merkel.Merkel a avertizat că Germania rămâne "prinsă în mijlocul celui de-al treilea val" de infecții. În ultimele 24 de ore au fost 10.810 cazuri nou confirmate și 294 de decese.Proiectul de lege va fi înaintat Parlamentului și se va aplica în regiunile cu incidență de peste 100 de cazuri noi la 100.000 de locuitori. Aceasta înseamnă închiderea magazinelor, a evenimentelor culturale și sportive, dar și restricții de circulație pe timp de noapte.